### 7.     Årlig opfølgnig på Integrationspolitik 2019-2021

**Åbent**

Sagsnr.: 326-2018-26413       J.nr.: 00.01.00           Dokumentnr.:
326-2020-129363

**Sagstype**

Orientering.

**Resume og sagens baggrund**

[adresse] 2019-2021 blev
vedtaget af Kommunalbestyrelsen den 30. januar 2019. Af politikken fremgår det,
at de politiske målsætninger og udviklingen på området følges op årligt via
målinger fra det nationale integrationsbarometer. Denne første opfølgning
viser, at der på nogle områder ses en positiv udvikling, mens der på andre
områder ses en tilbagegang i forhold til udgangspositionen, da politikken blev
formuleret. Sagen fremlægges til orientering.

**Indstillinger**

Direktøren indstiller, at årlig opfølgning på
integrationspolitikken tages til efterretning.

**Behandling**

Direktion, Økonomiudvalg, Kommunalbestyrelse.

**Sagsfremstilling**

[adresse] integrationspolitik følger den nationale
politik på udlændingeområdet og er centreret omkring 4 målsætninger, der i
korthed lyder således:

·
*Modtagelse og boligplacering* – at flygtninge og
indvandrere boligplaceres med en hensigtsmæssig geografisk spredning og i
øvrigt modtages med klare krav og forventninger om hurtigst muligt at komme i
arbejde eller uddannelse.

·
*Uddannelse* – at karakterforskellen i folkeskolens
afgangsklasser mellem unge med anden etnisk baggrund end dansk og elever med
dansk etnisk baggrund mindskes, at flere består danskuddannelsen inden for 5
år, og at flere med anden etnisk baggrund gennemfører en ungdomsuddannelse.

·
*Beskæftigelse* – at færre flygtninge er på offentlig
forsørgelse og flere kommer i beskæftigelse samt at flere modtager en aktiv og
virksomhedsrettet indsats.

·
*Hjælp til repatriering* – at flere flygtninge vender
tilbage til deres hjemland eller tidligere opholdssted.

Jobcentret har fulgt op på målsætningerne vha. data fra det
nationale integrationsbarometer samt nøgletal om flygtninge i Kalundborg
Kommune pr. februar 2020. Udvalgte data og nøgletal, der relaterer sig til de
politiske målsætninger, fremgår af nedenstående tabel, der dels rummer data
tilbage fra tidspunktet for integrationspolitikkens formulering og aktuelle
data, hvorved udviklingen i perioden samtidig vises.

| **Politiske målsætninger og nøgletal** | **Rapport okt. 2018** | **Rapport feb. 2020** |
| --- | --- | --- |
| ***Modtagelse og boligplacering*** | | |
| Visiterede flygtninge | 5 | 1 |
| Andel jobparate 16-64-årige ydelsesmodtagere omfattet af program under integrationsloven | 73 pct. | 70 pct. |
| Antal udsatte boligområder | 0 | 0 |
| **Uddannelse** | | |
| Andelen af indvandrere (ankommet som 0-12-årig) og efterkommere med ikke-vestlig oprindelse, der opnår karakteren 2 eller derover ved 9. klasses afgangsprøve i mundtlig dansk og retskrivning. | 58 pct. | 50 pct. |
| Andelen af indvandrere (ankommet som 0-12-årig) og efterkommere med ikke-vestlig oprindelse, der opnår karakteren 2 eller derover ved 9. klasses afgangsprøve i skriftlig dansk og matematisk problemløsning. | 86 pct. | 86 pct. |
| Andel kursister omfattet af integrationsprogrammet, der består en prøve i dansk inden 5 år fra påbegyndelse af danskuddannelse. | 81 pct. | 77 pct. |
| Andelen af 20-24-årige indvandrere (ankommet som 0-12-årig) og efterkommere med ikke-vestlig oprindelse, der mindst har gennemført en dansk ungdomsuddannelse. | 46 pct. | 54 pct. |
| Antal registrerede IGU-forløb. | 48 | 54 |
| ***Beskæftigelse*** | | |
| Andel 16-66-årige indvandrere og efterkommere med ikke-vestlig oprindelse på offentlig forsørgelse (fuldtidspersoner). | 39 pct. | 34 pct. |
| Andel 21-64-årige flygtninge og familiesammenførte til flygtninge i lønmodtagerbeskæftigelse efter 3 år i [adresse]. | 38 pct. | 29 pct. |
| Andel 16-64-årige ydelsesmodtagere omfattet af program under integrationsloven, som er i virksomhedsrettet aktivering. | 29 pct. | 46 pct. |
| Andel jobparate 16-64-årige ydelsesmodtagere omfattet af program under integrationsloven. | 73 pct. | 70 pct. |
| ***Hjælp til repatriering*** | | |
| Antal repatrierede med støtte efter repatrieringsloven | 3 | 17 |

Udviklingsrapport og nøgletal fra februar 2020 viser en
positiv udvikling på følgende målepunkter:

·
Andelen der mindst har gennemført en dansk ungdomsuddannelse er
steget fra 46 pct. til 54 pct.

·
Andelen på offentlig forsørgelse er faldet fra 39 pct. til 34
pct.

·
Andelen i virksomhedsrettet aktivering er steget fra 29 pct. til
46 pct.

·
Antal repatrierede med støtte efter repatrieringsloven er steget
fra 3 til 17 personer.

På følgende målepunkter ses en tilbagegang:

·
Andelen af jobparate er faldet fra 73 pct. til 70 pct.

·
Andelen der består danskprøven inden for 5 år er faldet fra 81
pct. til 77 pct.

·
Andelen i lønmodtagerbeskæftigelse efter 3 år er faldet fra 38
pct. til 29 pct.

·
Andelen der opnår karakteren 2 eller derover ved 9. klasses
afgangsprøve i mundtlig dansk og retskrivning er faldet fra 58 pct. til 50 pct.
Karakterforskellen mellem unge med anden etnisk baggrund end dansk og unge med
dansk oprindelse er samtidig øget, idet andelen af unge med dansk oprindelse,
der opnår karakteren 2 eller derover i mundtlig dansk og retskrivning er steget
fra 92 pct. til 93 pct.

Endelig er andelen, der opnår karakteren 2 eller derover ved
9. klasses afgangsprøve i skriftlig dansk og matematisk problemløsning uændret
86 pct., mens den for unge med dansk etnisk baggrund er øget fra 85 pct. til 94
pct.

Opgørelsesperioden/-tidspunkt varierer for de enkelte
målinger i hhv. udviklingsrapporten fra oktober 2018 og udviklingsrapporten fra
februar 2020. De eksakte opgørelsesperioder fremgår af noterne i notat af 20.
februar 2020 vedlagt som bilag.

Den aktuelle udvikling med en tilbagegang på bl.a. andel
jobparate og andel i lønmodtagerbeskæftigelse kan være udtryk for, at de mest
ressourcestærke *er* kommet i uddannelse/beskæftigelse, mens den
resterende gruppe omfattet af integrationsprogrammet er længere fra
arbejdsmarkedet og har behov for yderligere/længerevarende indsatser.

Kalundborg Kommune skal ifølge de udmeldte kommunekvoter for
2020 modtage 14 flygtninge i indeværende år.

Kalundborg Kommunes Integrationspolitik og udviklingsrapport
fra integrationsbarometret, februar 2020 er vedlagt som bilag.

**Økonomiske konsekvenser**

Ingen.

**Direktionens møde den 9. marts
2020:**

Anbefales.

**Økonomiudvalgets møde den 22.
april 2020:**

Anbefales.

**Bilag**

|  |  |
| --- | --- |
| Udviklingsrapport Integrationsbarometeret\_Kalundborg-0220 | 326-2020-60838 |
| 2020-02-20\_Notat\_Status på [adresse] integrationspolitik | 326-2020-60843 |
| Integrationspolitik 2019-2021 | 326-2019-39524 |